VEGA præsenterer **Nick Mulvey bringer groovende og hypnotisk singer/songwriting til Ideal Bar**
*Den 28. november præsenterer den roste engelske singer/songwriter Nick Mulvey sine groovende og hypnotiske sange i Ideal Bar. Han var tidligere medlem af det Mercury Prize-nominerede jazz-band Portico Quartet, var på BBC liste over Sound of 2014 og er nu aktuel med sin solodebut.*

Som grundlæggende medlem af jazz-bandet Portico Quartet var [Nick Mulvey](http://www.nickmulvey.com/) i 2008 nomineret til en Mercury Prize, og efter han er i 2011 forlod bandet for at forfølge en solokarriere som singer/songwriter, har han været udvalgt til BBCs prestigiøse ”[Sound of…](http://www.bbc.co.uk/programmes/profiles/5g0cgxjW203DjVKKjkBh6x2/the-longlist)”-liste tidligere i år.

**Rost debutalbum udkom i maj**
Efter udgivelsen af to ep’er, der begge var blevet positivt modtaget, udsendte Mulvey i starten af maj så sit første album under eget navn efter at have forladt Portico Quartet. Albummet, der bærer titlen *First Mind*, har fået flotte anmeldelser fra både store aviser og respekterede blogs, ikke mindst i hjemlandet.

Avisen The Telegraph gav [topkarakteren 5/5](http://www.telegraph.co.uk/culture/music/cdreviews/10835722/Nick-Mulvey-First-Mind-review-lovely.html) og skrev i anmeldelsen:
”*His own songs have trance-like hooks, but also maintain momentum and evolve both musically and thematically. Like Paul Simon, he knocks out a lot of syllables, making conversational patterns of his lyrics.*”

Den engelske musikblog Line of Best Fit anmeldte albummet til [7,5/10](http://www.thelineofbestfit.com/reviews/albums/nick-mulvey-first-mind) og gav det disse ord med på vejen: ”*A total package of pop hooks, instrumental genius and gorgeous rhythms, Mulvey presents us with an intelligent record that demonstrates his passion for sounds outside of insular scenes.*”

Samlet set roses Nick Mulvey for at have skabt et album, der forener en lang række forskellige inspirationskilder igennem hans hypnotiserende og groovende spillestil, hvor flow og gentagelser er centrale virkemidler i sange, der er præget af originalitet og teknisk elegance.
Lyt fx til singlen ”[Nitrous](http://youtu.be/Q6w-ZuBlQu8)”.

**Support for Lianne La Havas**
Efter udgivelsen af hans første ep, *The Fever To The Form EP*, turnerede Nick Mulvey heftigt. Både på egen hånd, men også som support for andre. Anerkendte kunstnere som Lianne La Havas, Laura Marling og Laura Mvula havde nemlig allerede på det tidspunkt fået øjnene op for Nick Mulveys talenter.

**Info om koncerten:**
Nick Mulvey (UK)
Fredag den 28. november kl. 20

Ideal Bar, Enghavevej 40, 1674 Kbh. V

80 kr. + gebyr
Forsalget starter fredag den 5. September kl. 10 via VEGAs hjemmeside og Billetnet.
Læs mere på <http://vega.dk/arrangementer/nick-mulvey-15132.html>.

*For yderligere oplysninger kontakt venligst*
Anders Madsen
Online-redaktør, VEGA
akm@vega.dk - 3326 0946